बेंगलुरु । कर्नाटक की सिद्धारमैया सरकार ने विधानसभा चुनाव से पहले 'लिंगायत' समुदाय को धार्मिक अल्पसंख्यक दर्जा देने की केंद्र से सिफारिश की है। कांग्रेस के इस कदम ने सियासी विवाद पैदा कर दिया है, आगामी विधानसभा के चुनावों के मद्देनजर सरकार ने ये फैसला किया है क्योंकि कर्नाटक में एक-दो नहीं बल्कि 18 फीसदी लोग 'लिंगायत' है, जो कि चुनावों में किसी भी पार्टी की जीत और हार का कारण बन सकते हैं। फिलहाल ये राजनीति है, जहां जोड़-तोड़ के लिए कुछ भी होता रहता है लेकिन यहां समझने वाली बात ये है कि आखिर 'लिंगायत' हैं कौन और क्यों वो हिंदू धर्म से अलग होने की बात कर रहे हैं।